La nostra estada amb la Marie-Caroline ha estat immillorable. La seva Masia Mitjanas, al vell mig del bosc, és un lloc idílic on anar a passar uns dies per desconnectar del món i reconnectar amb la natura. El lloc està molt ben cuidat i a tot arreu es pot apreciar la feina i l'estima que posen la Marie-Caroline i en Tim a tot el que fan. La masia està molt ben habilitada, amoblada i decorada amb molt bon gust, l'entorn està cuidadíssim i l'esmorzar vegetarià és una autèntica delícia. En tot moment ens hem sentit molt acollides. Pel voltant de la casa hi ha itineraris molt bonics per sortir a passejar i està a un cop de cotxe d'alguns indrets veritablement bonics de la comarca de La Garrotxa. Un lloc on tornar, sense cap mena de dubte!